আলা কাফ ইফরিত

'আলা কাফ 'ইফরিত (, সৌন্দর্য এবং কুকুরগুলি) ২০১৭ সালে আন্তর্জাতিক যৌথ প্রযোজনায় নির্মিত একটি নাট্য চলচ্চিত্র। এটি পরিচালনা করেছেন কাওসার বেন হানিয়া। চলচ্চিত্রটি ২০১৭ কান চলচ্চিত্র উৎসবের আঁ সার্তে রেগার অংশে প্রদর্শিত হয়।

 পটভূমি 
২১ বছর বয়সী মরিয়ম তিউনিসে ছাত্রদের একটি পার্টিতে যোগ দেয়। সেখানে ইউসেফ নামক এক ছেলের সাথে তার শখ্যতা গড়ে ওঠে। সে এবং ইউসেফ একসাথে সমুদ্র সৈকতে হাটতে বের হয়। এ সময় তিন পুলিশ সদস্য তাদের দেখতে পায়। এদের মধ্যে একজন ইউসেফকে নিয়ে সরে যায়, আর বাকি দুজন মরিয়মকে ধর্ষণ করেন। আতঙ্কিত ও বিপর্যস্ত মরিয়ম ইউসেফকে সাথে নিয়ে স্থানীয় হাসপাতালে যান। কিন্তু তাকে যে ধর্ষণ করা হয়েছে তার রিপোর্ট দিতে সেখানকার কর্মীরা অস্বীকার করে এবং তাকে থানায় যেতে বলে। এরপর মরিয়ম পুলিশের শরণাপন্ন হয়। কিন্তু পুলিশ এবং আসামী একই পেশার লোক হওয়ায় দুর্নীতিগ্রস্ত পুলিশ মামলাটি ধামা-চাপা দেওয়ার জন্য সর্বাত্মক চেষ্টা চালায়।

 কুশীলব 
 মরিয়ম আল ফেরজানি - মরিয়ম চরিত্রে
 গনিম জ্রেলি - ইউসুফের চরিত্রে
 নোমান হামদা - চেডলি চরিত্রে
 মোহাম্মদ আকারি - লামজেদ চরিত্রে
 শেলি আরফাউই - মনির চরিত্রে
 আনিসা দাউদ - ফাইজা চরিত্রে
 মুরাদ গরসালি - লাসাদ চরিত্রে

 নির্মাণ 
কাওসার বেন হানিয়া রচিত ১ ঘণ্টা ৪০ মিনিটের এই চলচ্চিত্রটি কাওসার বেন হানিয়ার পরিচালনায় এবং সিনেটেলিফিল্মস, তানিত ফিল্মস, লাইকা ফিল্ম অ্যান্ড টেলি, ফিল্ম ই ভাস্ট, স্চর্টকাট ফিল্মস, ইন্টিগ্রাল ফিল্ম ও চিমনে কোম্পানির যৌথ প্রযোজনায় প্রায় সাড়ে আট লক্ষ ইউরো ব্যয়ে নির্মাণ করা হয়। চলচ্চিত্রটি নয়টি সিকোয়েন্স শটে নির্মিত হয়েছিল যা দর্শকদের মাঝে বাস্তবতার অনুভূতি এবং উত্তেজনা তৈরি করতে সহায়তা করে।

 মুক্তি ও প্রতিক্রিয়া 

থাম্ব|তিউনিসের একটি সিনেমা হলের সামনে আলা কাফ 'ইফরিত চলচ্চিত্রের পোস্টার

চলচ্চিত্রটি সর্বপ্রথম ২০১৭ সালের ১৯ মে কান চলচ্চিত্র উৎসবে প্রদর্শিত হয়। একই বছর ১৮ অক্টোবর এটি প্রেক্ষাগৃহে আনুষ্ঠানিকভাবে মুক্তি পায়। সমালোচকরাও চলচ্চিত্রটি সম্পর্কে ইতিবাচক প্রতিক্রিয়া ব্যক্ত করেন। গিলিমেট ওডিসিনো এটিকে "চমৎকার নারীবাদী থ্রিলার" হিসেবে আখ্যা দিয়েছেন।.

 পুরস্কার ও মনোনয়ন 
 ২০১৭ 
 অ্যাঙ্গোলেম ফ্রান্সোফোন চলচ্চিত্র উৎসব ২০১৭-এ ভালোইস ম্যাগেলিস পুরস্কার
 ব্রাসেলসের মেডিটেরিয়ান চলচ্চিত্র উৎসবে বিশেষ জুরি পুরস্কার
 ফ্রান্সের বেসাননে লুমিরেস ডি'আফ্রিক উৎসবে পুরস্কার
 কান চলচ্চিত্র উৎসবে একটি পুরস্কার এবং পাঁচটি মনোনয়ন:
 আঁ সার্তেঁ রেগার্দ - সেরা সাউন্ড ক্রিয়েশন পুরস্কার
 আঁ সার্তেঁ রেগার্দ - সেরা অভিনেত্রী পুরস্কারের জন্য মনোনীত
 আঁ সার্তেঁ রেগার্দ - সেরা পরিচালক পুরস্কারের জন্য মনোনীত
 আঁ সার্তেঁ রেগার্দ - জুরি পুরস্কারের জন্য মনোনীত
 আঁ সার্তেঁ রেগার্দ - সেরা ফিল্ম পোয়েট্রির জন্য মনোনীত
 প্রিক্স আঁ সার্তেঁ রেগার্দ - মনোনীত

 ২০১৮ 
 কার্থেজ চলচ্চিত্র উৎসবে অংশগ্রহণ
 তিউনিসিয়ান চলচ্চিত্র উৎসবে চারটি পুরস্কার:
 সেরা পরিচালক পুরস্কার (কাওসার বেন হানিয়া)
 সেরা প্রযোজক পুরস্কার (হাবিব আটিয়া)
 সেরা পার্শ্ব অভিনেত্রী পুরস্কার (আনিসা দাউদ)
 সেরা সাউন্ড ক্রিয়েশন পুরস্কার (মোয়েজ বেন সেইখ)
 তিউনিসিয়ার পক্ষ থেকে ২০১৯ অ্যাকাডেমি পুরস্কারের (অস্কার) সেরা বিদেশী চলচ্চিত্র বিভাগে পুরস্কারের জন্য মনোনীত।

 তথ্যসূত্র 

 বহিঃসংযোগ 






বিষয়শ্রেণী:তিউনিশীয় চলচ্চিত্র
বিষয়শ্রেণী:২০১৭-এর চলচ্চিত্র
বিষয়শ্রেণী:নরওয়েজিয় চলচ্চিত্র
বিষয়শ্রেণী:ফরাসি নাট্য চলচ্চিত্র
বিষয়শ্রেণী:লেবানিয় চলচ্চিত্র
বিষয়শ্রেণী:সুয়েডীয় চলচ্চিত্র
বিষয়শ্রেণী:আরবি ভাষার চলচ্চিত্র
বিষয়শ্রেণী:সত্য ঘটনা অবলম্বনে নাট্য চলচ্চিত্র
বিষয়শ্রেণী:ধর্ষণ সম্পর্কে চলচ্চিত্র